बन जंगल बनबाटा हाम अक्सिजन पाउना छु। अक्सिजन मान्छलाई बात्ताखि सास फेद्दाइ चाइन्छ।
तबइ बन बचाउनु पडन्छ।
हमरा गाउँका पानी मुल बनबाटा बन्नाहन। बन काटेपछि पानीका मुल सुकन्छन। बन जंगल पाले पछि पानी पाइन्छ।
हामरा गाउँमी पाले बन छ।
हमरा घरा घाँस दरूङो बनका हुन। भात पकाउनाखिलै बनहै दरूङो ल्याउना छन।
अचेल पाले बनखी सामुदायिक बन भन्नाहन। हामरो पाले बन निको छ। ताँ काफल, एेसेलु, किरमडा छन।
गाउँ नजिक बन निको हुन्छ
बन भए गाउँमी पानीका मुल हुनाछन। पानी पिनालाई, खेती अद्दालाई चाइन्छ।
पानी हुनालाई रूख लाउनु पडन्छ। रूख नभएका ठौर बोट लाउनु पडन्छ। बनमी आग नै लाउना।
बनमी बनका जनाबरलै हुन्छन। बान्नर, खराय, बाघ, हात्ति, चडा पाइन्छन। बन जनावर रे चडाको घर हो।
पुरे तक बानरको घर। बानरै मौ लै बन बस्थाछन। उनरो घर बन हो। पुरे तक रूखमी मौ जौ बसेका।
खेतमी हाल्‍ले सेउला बनबाटा पाइनाहान। सेउला हाले खेती भउत फलन्छ। झडेका पात सेउला हुन। बन बचा खेतीपाती सपाण।